O dronă sofisticată va fi utilizată și în județul nostru pentru căutarea și identificarea poluatorilor, a persoanelor care aruncă gunoaie în locuri nepermise. Garda Naţională de Mediu a recepţionat 16 drone de ultimă generație, pentru depistarea celor care poluează. Sistemele aeropurtate, dotate cu senzori şi echipamente specifice activității de inspecție și control (termoviziune/filmare de noapte, capturi foto/video, măsurare a suprafeţelor şi volumelor), vor furniza informații în timp util de la diverse evenimente cu impact asupra mediului și vor deveni un instrument esențial în activitatea zilnică a comisarilor de mediu. Asemenea drone vor ajunge la inspectorii de control din Alba, Bacău, Bihor, Brașov, Brăila, Constanța, Giurgiu, Iași, Mehedinți, Olt, Prahova, Sălaj, Suceava, Timiș și București-Ilfov.